η βουλη και ο δημος και η γερουσια ετειμησαν μοσχιωνα μοσχιωνος ανδρα φιλοτειμον και εναρετον και απο προγονων ευσχημονα και ηθει και αγωγη κοσμιον και αρχιερατευσαντα και γραμματευσαντα της πολεως και γυμνασιαρχησαντα τετραμηνον της πολεως εκ των ιδιων ομοιως δε και διμηνον γερουσιας γυμνασιαρχησαντα ετι δε και στρατηγησαντα και παραφυλαξαντα και αγορανομησαντα τετραμηνον και νεοποιησαντα και σειτωνην γενομενον και ζημιωθεντα δηναρια πεντακισχειλια ουδεν δε ελασ[σ]ον και πανηγυριαρχησαντα και αργυροταμιαν γενομενον γενομενον δε και επι των επι[-] πηγων διετιαν κατασταθεις δε και επι της χαραξεως του λεπτου χαλκου και τας λοιπας δε φιλοτειμιας τελιασαντα αγνως και αμεμπτως.
IMagn 164